《除夕有感 其二》
明代·薛雍

喜同灯火对家人，翻忆当年客底身。玉秘尚怜刘向业，白纶元是谢方巾。

梅先放白春应早，菊犹留黄岁已新。不叹苍头厌今夕，商耕周钓属天民。

作者简介：薛雍，字子容，号拯庵，一号南潮。饶平人。亹子。明世宗嘉靖十年（一五三一）举人，以亲老不赴南宫试。亲没，数次会试不第。尝读书莲花山，从杨少默受良知之学，复留心经世，旁及天官律历。未仕而卒。有《南潮诗集》、《拯庵文集》。清康熙《潮州府志》卷九上有传。